Korintose order (sambad on kujutatud erandlikult kannelüürideta)
Korintose kapiteel Lysikratese monumendilt Ateenas (335 eKr)
Korintose friis, karniis, samba baas ja kapiteel Dioskuuride templilt Napolis. Andrea Palladio arhitektuuritraktaadi illustratsioon (1570)
Korintose kapiteeli tekkeloo legendi illustratsioon 17. sajandi raamatus
Korintose order renessansskunstis. Paolo Veronese "Pidusöök Levi majas"
**Korintose order** on kolmest vanakreeka klassikalisest orderist kõige hilisem. Order kujunes välja 4. sajandil eKr Kreeka mandriosa lõuna- ja kaguprovintsides, nimetati Korintose linna järgi ja oli väga levinud hellenismiajal. Rooma keisririigi ajal muutus korintose order valitsevaks orderiks.

Kirjeldus
---------

### Sammas ja talastik

Korintose orderi sammas sarnaneb üldjoontes joonia sambaga, on aga mõnevõrra saledam kui joonia sammas. Talastikus on veelgi vähem erinevusi, kuid üldkujunduselt iseloomustab korintose orderit rikkalikum ja lopsakam dekoor, eriti kapiteelil.

### Kapiteel

Korintose kapiteel on proportsioonidelt kõrgem kui dooria ja joonia kapiteel. Korvi- või karikataolise kapiteeli külgi katab kaks rida püstloodis akantuselehti. Neljast küljest kerkivad nende vahelt spiraallehed (*caulis*), mis toetavad voluute. Voluutidele toetab nõgusate külgedega abakus. Paarikaupa rulluvaid lehti kroonib palmett, mis ulatub abakuse küljele.

Pärimus
-------

Korintose orderi kapiteelidekoori tekke kohta kõneleb legend arhitektist Kallimachosest, kes sai inspiratsiooni ühe noore Korintose tütarlapse haual kasvavast akantusest. 

Nimelt olevat tütarlapse ämm viinud tema hauale asjakesi, mida tütarlaps oli armastanud, ja nende paremaks säilimiseks need korviga katnud. Korv oli aga sattunud haual oleva akantuse peale ja kui kevadel akantus kasvama hakkas, siis selle väädid ja lehed põimusid korvi ümber. Sealt möödunud Kallimachosele jättis see vaatepilt sügava mulje ja ta jäädvustas nähtu kapiteeli kujunduses.

Korintose orderis ehitisi
-------------------------

### Antiikarhitektuur

* Zeusi tempel (Olympieion), Ateenas
* Lysikratese monument Ateenas
* Samothrake Ptolemaion
* Rooma Panteon
* Mars Ultori tempel Augustuse foorumil Roomas (varemeis)
* Maison Carrée, Nîmes'is, Prantsusmaal 19.–16. aastad eKr

* Lysikratese monumentLysikratese monument
* Olympieion AteenasOlympieion Ateenas
* Mars Ultori tempelMars Ultori tempel
* Maison Carrée, roomaaegne tempel Prantsusmaal, Nîmes'is*Maison Carrée*, roomaaegne tempel Prantsusmaal, Nîmes'is

### Klassitsism

* Pariisi Panthéon
* Klassitsistlik La Madeleine, kirik Pariisis, arhitekt Pierre-Alexandre Vignon - kreeka templi täpne koopia.
* Austria parlamendihoone. Arhitekt Theophil Freiherr von Hansen.
* Kapitoolium Ameerika Ühendriikides
* Mihhaili loss Peterburis. Arhitekt Carlo Rossi.
* Peastaabi kaarhoone Peterburis. Arhitekt Carlo Rossi.
* Senatihoone Helsingis. Arhitekt Carl Ludwig Engel.
* Helsingi toomkirik. Arhitekt Carl Ludwig Engel.
* Virginia Ülikooli hoone Ameerika Ühendriikides. Arhitekt Thomas Jefferson.

* Helsingi toomkiriku sambakapiteelidHelsingi toomkiriku sambakapiteelid
* Pariisi PanthéonPariisi Panthéon
* Austria parlamendihooneAustria parlamendihoone

Vaata ka
--------

* Joonia order
* Dooria order
* Komposiitorder

Viited
------

1. ↑  Kunstileksikon. Eesti Klassikakirjastus, 2001

Välislingid
-----------

|  |  |
| --- | --- |
|  | Pildid, videod ja helifailid Commonsis: **Korintose stiil** |